АҞӘА, цәыббра 10 — Sputnik. Аштат Алабама, Обернтәи ауниверситет ааигәара МcDonald's аҿы ахысрақәа ҟалеит. Абри атәы аанацҳауеит РИА Новости ателеканал Fox News адыррақәа ҵаҵӷәыс иганы.
Ателеканал адыррақәа рыла аполициа адырра роуит асааҭ 2:30 рзы. Дара аннеи аҭыԥ аҿы ирбеит иҭахаз аӡәи ихәыз ԥышьҩыки. Урҭ рыбжьара дыҟан 16-шықәса зхыҵуаз ақәыԥш. дара ахәышәтәырҭахь инагоуп.
"Иҳауз адыррақәа рыла ахысра ҟалаанӡа аисра аҭыԥ аман", — рҳәеит аполициа рҿы.
Азинхьчаратә органқәа ишырҳәо ала ихысуаз макьаназ даанкылам.